เคยตั้งกระทู้ถามคุณค่ะเรื่องเลือดออกในโพรงจมูก ก็ปฏิบัติตามคำแนะนำจนวันสองวันหลังจากนั้นเลือดก็หยุดไหล น้ำมูกก็ค่อยๆหาย แต่อาการที่ตามมาคือ มีอาการปวดในโพรงจมูกค่ะ ส่องไฟดูก็เห็นก้อนนูนๆแดงในรูจมูก ไม่แน่ใจว่าคืออะไร มันบวม และ แดงมากจนเกือบเต็มช่องรูจมูก ก็ปล่อยไว้คิดว่าคงค่อยๆยุบเเล้วหายเอง จนตอนนี้สามสี่วันมาแล้วอาการปวดยังมีอยู่ส่องไฟดูก็ยังไม่ยุบ ยังบวมๆแดงๆอยู่ทั้งๆที่น้ำมูกไม่ไหลแล้ว อยากสอบถามคุณค่ะ ว่าควรทำยังไงดี ต้องรับประทานยาอะไรคะ? ตอนนี้เริ่มกลับทานทิฟฟี่ที่เป็นยาลดน้ำมูกอยู่ค่ะ ไม่รู้ว่าทานถูกไหม ขอบล่วงหน้าค่ะ
สวัสดีคะ ถ้ายังมีปัญหาปวดจมูกอยู่อาจจะต้องดูว่ามีปัญหาไซนัสอักเสบ หรือ เนื้องอกโพรงจมูกค่ะ และอีกอย่างที่ยังเป็นได้คือ ภูมิแพ้ค่ะแนะนำว่าควรจะพบแพทย์หูคอจมูกค่ะถ้าเป็นไซนัสอักเสบต้องได้รับยาฆ่าเชื้อและยาลดน้ำมูกค่ะถ้าเป็นเนื้องอกในโพรงจมูกอาจจะต้องผ่าตัดค่ะเพราะถ้าปล่อยไว้นานๆ อาจจะมีปัญหาเรื่องการติดเชื้อเรื้อรังได้ค่ะ